### Beslutningstema

I denne sag skal det godkendes, om Kommuneplantillæg nr. 135-470 og Lokalplan nr. 169-470, Richard Lassen ved [adresse], Toftlund, skal endeligt vedtages.

Sagen behandles i Teknik- og Miljøudvalget hvad angår Lokalplansdelen samt i Klima-, Vækst- og Udviklingsudvalget hvad angår Kommuneplantillægsdelen.

### Historik

Kommunalbestyrelsen fastsatte den 31. marts 2021 ansøgningsfristen for anden runde af vedvarende energi ansøgninger til den 15. december 2021.

Kommunalbestyrelsen godkendte den 31. marts 2022 at indstille 22 ansøgninger til idehøring.

Kommunalbestyrelsen prioriterede den 31. august 2022 Projekt #3 (VE2022), Nextam Sol til planlægning.

Kommunalbestyrelsen besluttede den 31. august 2023 at sende forslaget til lokalplan nr. 169-470 og kommuneplantillæg nr. 135-470, Richard Lassen ved [adresse], i otte ugers høring.

### Sagsfremstilling

Kommunalbestyrelsen har den 31. august 2022 prioriteret at igangsætte udarbejdelsen af et lokalplanforslag, der giver mulighed for anlægge et ca. 2 ha stort solcelleanlæg ved [adresse] i Toftlund.

Kommuneplantillæg

Parallelt med lokalplanen er der udarbejdet et kommuneplantillæg, der udlægger en kommuneplanramme til teknisk anlæg og dermed muliggør lokalplanen.

Lokalplanens indhold

Lokalplanen muliggør etableringen af et solenergianlæg til elproduktion i området. Det betyder, at områdets karakter ændres fra at have været landbrugsområde til nu at være et område, der er forholdsvist intensivt udnyttet til teknisk anlæg. Områdets visuelle påvirkning på omgivelserne mindskes dog med kravet om etablering af et afskærmende beplantningsbælte på minimum 5 meter, når det er udvokset. Ved plantning skal buske have en højde på mindst 0,4 meter og træer mindst 0,8 meter.

Solenergianlægget består af solenergipaneler monteret på stativer og i tilknytning til solenergipanelerne etableres der mindre transformere (Central Invertere og step-up transformer), som omdanner solenergipanelernes strømproduktion, så den kan sendes ud i elnettet.

Lokalplanen giver mulighed for etablering af enten et sydvendt eller et øst-vestvendt anlæg.

Et sydvendt anlæg er pt. det mest anvendte i [adresse] og etableres med sydvendte paneler i øst-vestgående rækker. Panelerne har en højde på ca. 3,5 m over terræn og de placeres med en indbyrdes afstand, der muliggør færdsel imellem rækkerne.

Et øst-vestvendt anlæg (blokanlæg) etableres med paneler, der orienteres både mod øst og vest. De etableres i nord-sydgående rækker, hvor panelerne etableres som såkaldte ”tagprofiler”, der orienterer panelerne skiftevis mod øst og vest. Her placeres rækkerne tættere – i større blokke. Panelernes højde over terræn er typisk op til 1,5 m.

Omkring anlægget, på indersiden af beplantningsbæltet, etableres der et stormasket trådhegn med en højde på op til 2 m. For at muliggøre passage for smådyr skal hegnets maskestørrelser være min. 10x10 cm.

Lokalplanen giver mulighed for at etablere to læskure til dyrehold med en højde på op til 3,5 meter og en størrelse på op til 50 m2 pr. skur.

[adresse] skal være anti-refleksbehandlede og lokalplanen indeholder bestemmelser om, at bebyggelse i området skal holdes i ensartede farver og materialer for at skabe en sammenhæng i bebyggelsen i området.

Høringssvar

I perioden 31. august 2023 til og med den 31. oktober 2023 har der været afholdt offentlig høring. Når der er indkommet bemærkninger til planforslag, kan de i henhold til planloven tidligst vedtages fire uger efter, at høringen er overstået. Kommunalbetyrelsen behandler planforslaget den 21. december 2023. dvs. omkring syv uger efter høringen.

Under høringen er der indkommet seks bemærkninger, fire fra borgere og to fra myndigheder. De borgerrelaterede bemærkninger relaterer sig til placeringen af solceller i det åbne land og på landbrugsjord, zoneforhold, planloven, manglende høring, ingen stemmeret, påvirkning af natur og ejendomspriser. Planloven regulerer arealanvendelse i kommunen og vedtages af et politisk flertal i Kommunalbestyrelsen. Et af værktøjerne i loven er lokalplaner der giver ejer ret til at anvende et areal i henhold til lokalplanens bestemmelser. I dette tilfælde har Kommunalbestyrelsen besluttet at imødekomme jordejers ønske om placering af et solcelleanlæg i det åbne land på vedkommendes landbrugsjord. I det åbne land er der mange forskellige interesser. Det er Kommunalbestyrelsen, der afvejer de forskellige interesser og træffer en beslutning. Landzone er et zoneforhold, der benyttes i planlægning, det er således ikke i sig selv en beskyttelse som forhindre en lokalplanlægning af området og lokalplanen fastholder områdets zonestatus som landzone.

Lokalplanen er offentliggjort på plandata, Tønder Kommunes hjemmeside og fremsendt til ejendomme inden for 1.250 meter fra lokalplanområdet. Høringen var offentlig, og alle har haft mulighed for at give deres mening til kende. Med hensyn til den vejledende afsteming, er det kun borgere, der opfylder de vedtage kriterier for stemmeberettigelse, der kunne stemme. Et af kriterierne for stemmeberettigelse er blandt andet, at man skal have folkeregisteradresse indenfor 1.250 meter fra anlægget. Værditab i forbindelse med opførelse af VE-anlæg reguleres af States erstatning for værdiforringelse jf. VE-loven.

Dertil er der flere kommentarer, der vedrører hybridprojekt #17 (VE2023). Kommentarer vedrørende dette projekt er ikke relevante for nærværende lokalplan, men kommentarerne tages til efterretning og indgår i den videre planlægning for det respektive hybridprojekt.

Der er modtaget myndighedsbemærkninger fra henholdvis Museum [adresse] og [adresse], begge bemærkninger er taget til efterretning.

Patrick Karlsen

Under de to sidste uger af høringsperioden har der været afholdt vejledende afstemning. I alt var 18 borgere stemmeberettigede jf. de vedtagne kriterier. Samlet set har alle 18 stemmeberettigede borgere valgt at benytte sig af muligheden for at stemme (stemmeprojekt 100%). Ud af de 18 stemmeberettigede borgere, har 72,2 % stemt ja (for projektet), 27,8 % stemt nej (imod projektet), og ingen har stemt blankt. Forvaltningen har ikke forholdt sig til afstemningsresultatet, der fremlægges sidst i bilag Maiken Hansen

Ændringer af lokalplan og kommuneplantillæg

Efter høringen er lokalplanens § 7.3 ændret fra "Beplantningsbæltet skal, når det er udvokset, holdes i en højde på mindst 4 meter. Ved plantning skal buske have en højde på mindst 0,8 meter og træer mindst 1,5 meter." ændres til "Beplantningsbæltet skal, når det er udvokset, holdes i en højde på mindst 5 meter. Ved plantning skal buske have en højde på mindst 0,4 meter og træer mindst 0,8 meter." Ændringen er en teknisk ændring, der er foretaget i samråd med Driftsafdelingen. Ændringen har til formål at sikre en hurtig, højere og kraftigere beplantning, hvilket lavere start beplantning sikrer.

Forvaltningen vurderer, at ændringerne er af en karakter, der ikke kræver en fornyet høring. Der er foretaget konsekvensrettelser i forbindelse med vedtaget ændringer samt redaktionelle rettelser, dvs. præciseringer og fejlrettelser. Derudover er lokalplan og kommuneplan klargjort til endelig vedtagelse og offentliggørelse.

### Lovgrundlag

Planloven

Lov om miljøvurdering af planer og programmer.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | forslag til kommuneplantillæg 135-470, Richard Lassen ved [adresse], Toftlund vedtages endeligt med de forslåede ændringer, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 4. december 2023, pkt. 3:
Indstillingen anbefales.

|  |  |
| --- | --- |
| at | Lokalplan 169-470, Richard Lassen ved [adresse], Toftlund endeligt vedtages med de forslåede ændringer, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 5. december 2023, pkt. 8:
Indstillingen anbefales.

Beslutning fra Økonomiudvalget, 18. januar 2024, pkt. 6:

Indstillingen anbefales.

Sam Schultz og Ivan Laursen deltog ikke i mødet.

### Beslutning

Indstillingen godkendt.

Ivan Laursen (løsgænger) kan ikke følge indstillingen.